Arvid Brodersen
Store norske leksikon,Samfunn,Samfunnsfag,Sosiologi,Sosiologer
Arvid Brodersen var en norsk sosiolog. Han tok doktorgraden, dr.philos., ved Berlins universitet i 1931 og var universitetsstipendiat i sosiologi i perioden 1936–1940.
I perioden 1946–1948 ledet han den samfunnsvitenskapelige avdelingen i UNESCO, og han var med på å starte Journal of Social Research. Brodersen var professor ved New School of Social Research i New York og foreleste ved flere universiteter. Han skrev en rekke sosiologiske avhandlinger, blant annet om Thorstein Veblen og Max Weber. I tillegg skrev han blant annet Den politiske elite (1945), Det politiske apparat (1946) og The Soviet Worker (1966). Mellom frontene (1979) og Fra et nomadeliv (1982) er erindringsbøker, og Sosiologi som opplevelse (1994) er en essaysamling, redigert av Rune Slagstad.I mange år var Brodersen en sentral formidler mellom ulike samfunnsvitenskapelige miljøer i Europa og USA. Les mer i Store norske leksikon sosiologi UNESCO Arvid Brodersen i Norsk biografisk leksikon